Per Wahlöö

Per Wahlöö (5. august 1926 – 2. juuni 1975) oli rootsi ajakirjanik, tõlkija ja romaanikirjanik. Ta avaldas koos elukaaslase Maj Sjöwalliga kriminaalromaane, kus peategelaseks on mõrvakomisjoni detektiiv Martin Beck. 

 Elulugu 
Kirjaniku lapsepõlv möödus Göteborgis ja Lundis. Ta lõpetas Lundi ülikooli ajakirjanikuna. 1940. aastatel töötas ta erinevate väljaannete juures krimireporterinaMaj Sjöwall, Per Wahlöö. Krimi-Couch.de. 

1950. aastate lõpus osales Per Wahlöö Hispaanias Franco režiimi vastastel meeleavaldustel, mille tulemusena saadeti ta 1957. aastal maalt välja. Tagasi Rootsi jõudnult hakkas Wahlöö romaani kirjutama ja debüteeris 1959. aastal teosega "Himmelsgeten"Per Wahlöö (1926-1975). Kirjasto.sci.fi. 

1962. aastal sai tema elukaaslaseks graafik Maj Sjöwall. Viljakas koostöö tõstis kirjanikepaari Rootsi juhtivate põnevus- ja kriminaalromaanikirjanike hulka. Per Wahlöö suri 48-aastaseltPer Wahlöö/ Maj Sjöwall. Die Biografien des Autorspaares.

 Teoseid eesti keeles 
 "Veoauto" – "Lastbilen", 1963; eesti keeles: Eesti Raamat 1989 
 "31. korruse hukk" – "Mord på 31:a våningen", 1964; eesti keeles: Eesti Raamat 1985 sarjas "Põnevik"

 Koos Maj Sjöwalliga
 "Mees, kes haihtus nagu suits" – "Mannen som gick upp i rök", 1966; eesti keeles: Eesti Raamat 1985 sarjas "Põnevik"
 "Naerev politseinik" – "Den skrattande polisen", 1968; eesti keeles: Kuldsulg 1994 sarjas "Meisterdetektiivid". 1971. aastal võitis teos Edgar Allan Poe auhinna parima romaani kategoorias.
 "Terroristid" – "Terroristerna", 1975; eesti keeles: Olion 1992

 Viited 

 Välislingid 
 Le roman d'un crime (Les enquêtes de Martin Beck) de Sjöwall & Wahlöö. Le vent sombre

Kategooria:Rootsi kirjanikud
Kategooria:Rootsi kriminaalkirjanikud
Kategooria:Rootsi ajakirjanikud
Kategooria:Rootsi tõlkijad
Kategooria:Lundi Ülikooli vilistlased
Kategooria:Sündinud 1926
Kategooria:Surnud 1975